1978R3136 — DA — 01.01.1987 — 001.001

Dette dokument er et dokumentationsredskab, og institutionerne påtager sig intet ansvar herfor

om gennemførelsesbestemmelser for ordningen med fastsættelse af importafgifter for olivenolie ved licitation

Ændret ved:

Ændret ved:

Berigtiget ved:

▼B

KOMMISSIONENS FORORDNING (EØF) Nr. 3136/78

af 28. december 1978

om gennemførelsesbestemmelser for ordningen med fastsættelse af importafgifter for olivenolie ved licitation

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer ( 1 ), senest ændret ved forordning (EØF) nr. 1562/78 ( 2 ), særlig artikel 16, stk. 6,

under henvisning til Rådets forordning (EØF) nr. 2749/78 af 23. november 1978 om samhandelen med fedtstoffer mellem Fællesskabet og Grækenland ( 3 ), særlig artikel 5, stk. 6, og

ud fra følgende betragtninger:

Ved Kommissionens forordning (EØF) nr. 2041/75 af 25. juli 1975 ( 4 ), senest ændret ved forordning (EØF) nr. 3020/75 ( 5 ), blev der fastsat særlige gennemførelsesbestemmelser for ordningen med import- og eksportlicenser og forudfastsættelsesattester for fedtstoffer;

denne forordning bør suppleres med særlige bestemmelser, der er nødvendige, for at ordningen med importafgifter fastsat ved licitation kan anvendes i olivenoliesektoren;

disse særlige bestemmelser er dels tilføjelser til dels afvigelser fra bestemmelserne i Kommissionens forordning (EØF) nr. 193/75 af 17. januar 1975 om fælles gennemførelsesbestemmelser for import- og eksportlicenser samt forudfastsættelsesattester for landbrugsvarer ( 6 ), senest ændret ved forordning (EØF) nr. 1624/78 ( 7 );

i henhold til artikel 2 i Rådets forordning (EØF) nr. 2751/78 af 23. november 1978 om almindelige regler for fastsættelse af importafgiften for olivenolie ved licitation ( 8 ) indgiver de bydende en ansøgning om importlicens inden de af Kommissionen fastsatte frister; for at sikre en harmonisk anvendelse af ordningen med fastsættelse af importafgifter, bør det fastsættes, at disse ansøgninger indsendes således, at minimumsimportafgiften kan træde i kraft en gang om ugen;

den særlige sikkerhedsstillelse bør fastsættes på et sådant niveau, at ordningen kan virke bedst muligt; af hensyn til administrativ forenkling bør det fastsættes at denne særlige sikkerhedsstillelse erstatter den sikkerhedsstillelse, der er fastsat i artikel 7 i forordning (EØF) nr. 2041/75;

fra det øjeblik, hvor Kommissionen beslutter at anvende licitation, er al indførsel af de pågældende produkter omfattet af denne procedure;

i overensstemmelse med artikel 10 i forordning (EØF) nr. 2041/75 skal der ikke ansøges om importlicens for indførsel af olivenolieprodukter, når det drejer sig om mængder på 100 kg eller derunder, men der skal dog fortsat opkræves importafgift; med henblik på administrativ forenkling bør denne bestemmelse opretholdes;

importørerne i visse medlemsstater foretager indførsel af små mængder; dersom disse importører skal indgive bud i henhold til licitationsproceduren, vil det administrative arbejde øges hos de kompetente organer i medlemsstaterne, uden at der derved opnås bedre kendskab til markedet; derfor bør kun ansøgninger om licens for mængder på over 20 000 kg af et pågældende produkt være underkastet licitationsproceduren;

for at undgå enhver risiko for forstyrrelser på fællesskabsmarkedet bør der i begge de ovennævnte tilfælde opkræves en importafgift; indførsler på 21 000 kg og derunder bør pålægges den minimumsimportafgift, der er gældende den dag, hvor indførsel af hver af de anførte kategorier olivenolie foretages; for at sikre at ordningen med importafgifter virker korrekt, er det nødvendigt at begrænse antallet af de licenser, som den enkelte ansøger kan anmode om til mængder af ovennævnte kategorier; muligheden for overdragelse af sådanne licenser bør med samme mål for øje udelukkes;

i henhold til artikel 5 i Kommissionens forordning (EØF) nr. 2041/75 udstedes licenser, der er ansøgt om uden for licitationsproceduren, først efter et tidsrum på 4 dage; erfaringen har vist, at ansøgninger om licenser for sådanne mængder er sjældne; det er under disse omstændigheder ikke nødvendigt med det ovennævnte tidsrum;

såfremt olivenolie eller oliven bestemt til fremstilling af olie henføres under den ordning, der er fastsat ved Rådets direktiv 69/73/EØF af 4. marts 1969 om harmonisering af lovgivningen om aktiv forædling ( 9 ), senest ændret ved direktiv 76/119/EØF ( 10 ), eller under den ordning, der er omhandlet i artikel 9 i Kommissionens forordning (EØF) nr. 645/75 af 13. marts 1975 om fælles gennemførelsesbestemmelser for eksportafgifter for landbrugsprodukter ( 11 ), bør der fastsættes særlige bestemmelser som følge af, at der eksisterer en licitationsordning for importafgiften vedrørende olivenolie;

for at lempe ordningen for indførsel af små mængder, er det hensigtsmæssigt nærmere at følge udviklingen i handelen med disse mængder; Kommissionens forordning (EØF) nr. 205/73 af 25. januar 1973 om meddelelser mellem medlemsstaterne og Kommissionen inden for fedtstofsektoren ( 12 ), senest ændret ved forordning (EØF) nr. 2413/77 ( 13 ), må derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomiteen for Fedtstoffer —

UDSTEDT FØLGENDE FORORDNING: